61 



Hotel »Store Kro« langs Landevejen op forbi Slottet. Paa et 

 Par tynde Sideskud 3 Meter oppe var Reden anbragt, lavet af 

 grønt Mos, dog næppe saa sirligt som Boglinkens, mere lig den 

 graa Fluesnappers (Mnscicapa grisola). Materialet lignede Mosset 

 paa Redetræet. Dato har jeg ikke optegnet, men Egen var grøn, 

 saa det har været ind i Juni Maaned. Jeg iagttog Fuglene, da 

 de begyndte at bj'gge, uden dog straks at lægge Mærke til, at 

 det var Kvæker finker; men da Hunnen havde begyndt at ruge, 

 og jeg daglig flere Gange passerede Stedet, blev det mig klart, 

 at det var den. Jeg stak sommetider min Stok eller Paraply 

 op til Reden, og i Begyndelsen fløj Fuglen straks af Reden og 

 gav sit Mishag til Kende over P'orstyrrelsen ; ogsaa Hannen ind- 

 fandt sig og protesterede, og de vare begge meget nærgaaende, 

 særlig dog da der blev Unger. Henimod Slutningen af Ruge- 

 tiden forlod Hunnen ikke Reden, fordi jeg stak op til den, men 

 den rakte Hals som for at se, om det var den kendte Freds- 

 forstyrrer og blev saa rolig liggende. Jeg saa aldrig op i Reden 

 og kendte derfor heller ikke Æggenes Antal, men da Ungerne 

 begyndte at kunne skimtes over Redekanten, iagttog jeg daglig, 

 hvorledes de fyldte mere og mere, og en skøn Dag vare de 

 forsvundne; da jeg ikke kunde høre eller se noget til dem i 

 Nærheden, troede jeg, at de vare gaaede til Grunde, men et 

 Par Dage senere hørte jeg dem blive madede i Træerne; jeg 

 naaede ikke at kunne komme til at fastslaa deres Antal. 



DARWIN SOM ORNITOLOG. 



AF 



GERHARD HEILMANN. 



Den 12 Februar 1909 var det hundrede Aar siden, at Charles 

 Robert Darwin fødtes. Hans Liv og Virken er naturligvis i 

 Hovedtrækkene bekendt for de fleste; men danske Ornitologer 

 bør ikke lade denne Mindedag gaa forbi uden paany at opfriske 

 hans Betydning paa dette specielle Omraade og sende en stille 

 Tak til denne store Foregangsmand for de friske Impulser, han 

 har givet til Naturstudiet og de store Linjer, han har trukket op 

 for hele Livets Udvikling her paa Jorden. 



Det var en betydningsfuld Dag i Aaret 1881, da Botanikeren 



